section_heading: Počeci (1971-1973.)
paragraph_text: U jesen 1972. pojavio se drugi album, odsviran u Mađarskoj, ali snimljen u Londonu, pod nazivom Ringasd el magad (Uljuljaj se), kao i singl s pjesmama Szeress nagyon (Voli me jako) i Csak egy szóra (Samo za jednu riječ). Tada se pojavila ponuda da LGT uglazbi roman Tibora Dérya pod nazivom Képzelt riport egy amerikai popfesztiválról (Izmišljeni izvještaj o američkom pop-festivalu). Grupa je prihvatila ponudu, ali je Frenreisz, koji se protivio kazališnom angažmanu 1973. istupio iz sastava i osnovao vlastitu grupu, Skorpió. Na njegovo mjesto stigao je Tamás Somló iz Omege. Popfesztivál je ostvario velik uspjeh, prikazan je u pet zemalja.